rejauldu/bengali-wikipedia huggingface dataset:
কাগোশিমা প্রশাসনিক অঞ্চল (鹿児島県? কাগোশিমা কেন্‌) হল জাপানের কিউশু দ্বীপে অবস্থিত একটি প্রশাসনিক অঞ্চল।Nussbaum, Louis-Frédéric. (2005). "Kagoshima prefecture" in . এর রাজধানী কাগোশিমা নগর।Nussbaum, "Kagoshima prefecture" at .   ইতিহাস  কাগোশিমার বিভিন্ন অঞ্চল থেকে জোমোন যুগের বসতির চিহ্ন উদ্ধার করা হয়েছে। ১৯৯৭ খ্রিঃ উয়েনোহারা অঞ্চলে একটি ৯,৫০০ বছরের পুরোনো বসবাসের চিহ্নযুক্ত গুহা পাওয়া গিয়েছিল।  ঐতিহাসিকভাবে কাগোশিমা অঞ্চলটি অষ্টম শতাব্দী থেকে ওওসুমি ও সাৎসুমা প্রদেশ এবং রিউকিউ দ্বীপপুঞ্জের উত্তরাংশে বিভক্ত ছিল।Nussbaum, "Provinces and prefectures" at .  কিউশু দ্বীপের দক্ষিণ প্রান্তে অবস্থানের ফলে নিকটবর্তী বিভিন্ন দেশের সঙ্গে জাপানের বাণিজ্য চালাতে কাগোশিমা অঞ্চল বরাবর গুরুত্বপূর্ণ ভূমিকা পালন করে এসেছে। ১৫৪৩ খ্রিঃ চীনা জাহাজে প্রত্যাবর্তনরত পথ হারানো পোর্তুগীজ নাবিকরা কাগোশিমায় প্রথম আধুনিক আগ্নেয়াস্ত্র নিয়ে আসে। জেসুইট পাদ্রী সন্ত ফ্রান্সিস জেভিয়ার কাগোশিমা তথা জাপানে প্রথম খ্রিষ্টধর্ম প্রচার করেন।  মেইজি পুনর্গঠনের সময় এখানকার বিশিষ্ট ব্যক্তি সাইগো তাকামোরি গুরুত্বপূর্ণ ভূমিকা পালন করেন। জাপানের বিংশ শতাব্দীর যুদ্ধসমূহে এই অঞ্চলটি গুরুত্বপূর্ণ নৌঘাঁটি ছিল।   ভূগোল  কাগোশিমা প্রশাসনিক অঞ্চল কিউশু দ্বীপের দক্ষিণ প্রান্তে অবস্থিত। ওওসুমি উপদ্বীপ ও সাৎসুমা উপদ্বীপ এর দুটি প্রধান ভূভাগ। এর পশ্চিমে পূর্ব চীন সাগর, দক্ষিণে ওকিনাওয়া প্রশাসনিক অঞ্চল, পূর্বে মিয়াযাকি ও উত্তরে কুমামোতো প্রশাসনিক অঞ্চল অবস্থান করছে। ২৮ টি দ্বীপ সমেত এর অতি ভগ্ন উপকূলভাগের মোট দৈর্ঘ্য ২,৬৩২ কিমি। সাৎসুমা ও ওওসুমি উপদ্বীপের মাঝে রয়েছে কাগোশিমা উপসাগর।  সমগ্র প্রশাসনিক অঞ্চলটিতে অনেকগুলি সক্রিয় ও সুপ্ত আগ্নেয়গিরি আছে। এদের মধ্যে মুখ্য হল সাকুরাজিমা, যা কাগোশিমা নগরের দক্ষিণে কাগোশিমা উপসাগরের মাঝখানে দণ্ডায়মান। প্রায় দৈনিক ক্ষুদ্র ক্ষুদ্র বিস্ফোরণ ও একটি নিরবচ্ছিন্ন ধোঁয়ার রেখা এর জ্বালামুখ থেকে নিঃসৃত হয়। ১৯১৪ খ্রিঃ এই পর্বত শেষ বারের মত বড় মাপের অগ্ন্যুৎপাত ঘটিয়েছিল। এই অগ্ন্যুৎপাতের ফলে নিঃসৃত লাভা জমাট বেঁধেই আজ এটি কাগোশিমার মূল ভূখণ্ডের সাথে জুড়ে গেছে।  প্রশাসনিক অঞ্চলটির দক্ষিণ-পশ্চিমে ইবুসুকি নামে একটি আগ্নেয় গহ্বরজাত হ্রদ আছে। এটি এক বিরল প্রজাতির দৈত্যাকার ঈল মাছের বাসস্থান।  ২০০৮ এর ৩১শে মার্চের হিসেব অনুযায়ী কাগোশিমা প্রশাসনিক অঞ্চলের মোট ভূমির ৯ শতাংশ সংরক্ষিত বনাঞ্চল। এর মধ্যে আছে কিরিশিমা-য়াকু ও উন্‌যেন-আমাকুসা জাতীয় উদ্যান; আমামি গুন্তোও ও নিচিনান কাইগান উপ-জাতীয় উদ্যান এবং নয়টি প্রশাসনিক আঞ্চলিক উদ্যান।   অর্থনীতি  কাগোশিমা ঐতিহাসিকভাবে কৃষিনির্ভর হলেও বর্তমানে কাগোশিমা নগর সন্নিহিত অঞ্চলে শিল্পের ব্যাপক বিকাশ হয়েছে। পূর্বতন ওওসুমি প্রদেশের অংশটি অপেক্ষাকৃত অনুন্নত ও এখানে জনসংখ্যা হ্রাসমান। প্রশাসনিক অঞ্চলটির কৃষিজ পণ্যের মধ্যে আছে সবুজ চা, মিষ্টি আলু, মুলো, পোঙ্গী চাল ও উনাগি ঈল মাছ। অন্যদিকে জাপান মহাকাশ গবেষণা সংস্থার অনেকগুলি গবেষণাগার ও উৎক্ষেপণ কেন্দ্রও এখানে অবস্থিত। এগুলির মধ্যে তানেগাশিমার উৎক্ষেপণ কেন্দ্র ও উচিনোউরা মহাকাশ কেন্দ্রটি মুখ্য।   তথ্যসূত্র     বিষয়শ্রেণী:জাপানের প্রশাসনিক অঞ্চল
সাংহাই বিমান প্রস্তুতকারক কোম্পানি (), পূর্বে সাংহাই বিমান প্রস্তুতকারক  কারখানা নামে পরিচিত ছিল। ১৯৫০ সালে চার বিলিয়ন ইউয়ানের নিবন্ধিত মূলধনের সাথে প্রতিষ্ঠিত হয়, যেখানে দুটি ঘাঁটি পুডং এবং দাচাং, ৫,০০০ এরও বেশি কর্মচারী রয়েছে। এটি একটি সাংহাই -ভিত্তিক বিমান প্রস্তুতকারক সংস্থা।  এখানে ব্যবসা রয়েছে:   বিমান উৎপাদন  অংশ এবং উপাদান উপ-কন্ট্রাক্টর  মেরামত এবং ওভারহল  বিমান প্রস্তুতকারক ব্যতীত কিছু পণ্য, যেমন: বিমানে উঠার মই, হোভারক্রাফ্ট, কাচের প্রাচীর উৎপাদন, চৌম্বকীয় অ্যারোট্রেনের জন্য সোয়ার্ভ র্যাক।  এটি এখন বাণিজ্যিক বিমান কর্পোরেশন অফ চায়না (কোমাক) এর অন্তর্গত যা ২০০৮ সালে প্রতিষ্ঠিত হয়।   লক্ষ্য   এটি ক্রমাগত উন্নত করার লক্ষ্য রাখে:   সংযুক্তকরণ এবং একীকরণ  বিমানের মূল উপাদান উৎপাদন  সরবরাহ চেইন নির্মাণ এবং ব্যবস্থাপনা  নতুন প্রযুক্তি, নতুন পদ্ধতি, নতুন উপাদান প্রয়োগ এবং উন্নয়ন  উৎপাদন প্রক্রিয়া নিয়ন্ত্রণ  বেসামরিক বিমান বিতরণ  চীনের বৃহৎ বিমানের উন্নয়নের গুরুত্বপূর্ণ মিশনের ভার বহন করার লক্ষ্য।   পণ্য   থাম্ব|সাংহাই ওয়াই-১০ এর একটি মডেল   আঞ্চলিক বিমান    কোমাক এআরজে২১ - চূড়ান্ত সমাবেশ   জেটলাইনার    সাংহাই ওয়াই-১০ জেটলাইনার  ম্যাকডনেল ডগলাস এমডি-৮২ জেটলাইনার  ম্যাকডনেল ডগলাস এমডি-৮৩ জেটলাইনার  ম্যাকডনেল ডগলাস এমডি-৯০ জেটলাইনার  এয়ারবাস একক করিডোরের ফ্যামিলি কার্গো দরজার ফ্রেম   বোয়িং ৭৩৭ টেইল সেকশন সমাবেশ এবং বোয়িং ৭৭৭ উল্লম্ব স্টেবিলাইজার ।  কোমাক সি৯১৯  কোমাক সি৯২৯   তথ্যসূত্র   বহিঃসংযোগ    বিষয়শ্রেণী:চীনের বিমান নির্মাতা বিষয়শ্রেণী:সাংহাই ভিত্তিক উৎপাদন কোম্পানি বিষয়শ্রেণী:কোমাক
ছাত্র সংগঠনের আন্তর্জাতিক ইসলামিক ফেডারেশন (), সংক্ষেপে IIFSO একটি আন্তর্জাতিক ছাত্র ও যুব ফেডারেশন। IIFSO-এর লক্ষ্য হল মুসলিম যুবকদের উজ্জ্বল ভবিষ্যত নির্মাণে অংশগ্রহণ করার জন্য অন্যান্য সংস্কৃতির সাথে সেতু নির্মাণ করা, বিশ্বব্যাপী ইসলামী ছাত্র সংগঠনগুলির সমন্বয় করা, যুবকদের বিকশিত করা, সংহত করা এবং তাদের প্রতিনিধিত্ব করা। দলটি ইসলামের উপর বইয়ের বিপুল পরিমাণ পকেট সংস্করণ প্রকাশ করে এবং বিতরণ করে। এটি ইসলামিক ও মানবিক মূল্যবোধ ছড়িয়ে দিতে এবং তরুণদের সম্পৃক্ততার প্রচারের জন্য ১০০টিরও বেশি ভাষায় ১০০০টিরও বেশি বই প্রকাশ করেছে। এটি সর্বত্র যুব কর্মীদের জন্য শত শত কারিগরি প্রশিক্ষণের আয়োজন করেছে। এটি মানবাধিকার, ইসলামফোবিয়া, নারী অধিকার, সন্ত্রাস, সামাজিক উন্নয়ন ইত্যাদি বিষয়ে বেশ কয়েকটি সম্মেলনে অংশগ্রহণ করেছে। বাংলাদেশ থেকে বাংলাদেশ ইসলামী ছাত্রশিবির IIFSO তে যোগ দেন সম্মলনে ।  দৃষ্টিভঙ্গি  মানবাধিকার, ন্যায়বিচার এবং শান্তির প্রচার এবং সুরক্ষা করা; বিশ্বব্যাপী মুসলিম ছাত্র সংগঠনের কার্যক্রম সমন্বয় করা; ইসলামী ভ্রাতৃত্ব, সহযোগিতা, সামাজিক ন্যায়বিচার এবং বিশ্ব মুসলিমের চূড়ান্ত ঐক্যকে সমর্থন করা সংগঠনটি ব্যপকভাবে কাজ করেছে। এছাড়াও উম্মাহের অভিন্নতা নিশ্চিত করা, জ্ঞানের বিনিময় প্রচার করা; আল্লাহর বাণীকে মহিমান্বিত করা, ইসলামের নীতি সম্পর্কে তথ্য প্রচার করা নিয়ে সংগঠনটি সোচ্চার রয়েছে। সহযোগী সংগঠনগুলোকে তাদের লক্ষ্য পূরণে সহায়তা করা; ইসলাম সম্পর্কে আরও ভাল বোঝার প্রচার করা, ভুল বোঝাবুঝি এবং বিকৃতি দূর করা এবং জীবন ও উন্নয়নের বিভিন্ন বিষয়ে ইসলামিক অবস্থান উপস্থাপন করা নিয়ে সংগঠনটি কাজ করে থাকে।   জাতিসংঘে অংশগ্রহণ  থাম্ব| মিগুয়েল ডি'এসকোটো ব্রকম্যানের সাথে জেনেভেতে জাতিসংঘের বৈঠকে আইআইএফএসও প্রতিনিধিদল ১৯৭৭ সাল থেকে IIFSO জাতিসংঘের অর্থনৈতিক ও সামাজিক কাউন্সিলে বিশেষ পরামর্শমূলক এনজিও হিসাবে সন্মানসহ যোগদান করে। এইভাবে জাতিসংঘের উদ্যোগগুলির পারস্পরিক সহযোগিতামূলক প্রোগ্রাম সহস্রাব্দ উন্নয়ন লক্ষ্য (MDGs)-কে সমর্থন করে।Ahmad Ibrahim, Readings on Islam in Southeast Asia  জাতিসংঘের একটি এনজিও হিসাবে আইআইএফএসওকে ইউনেস্কোর অধীনে স্পেনে অনুষ্ঠিত আন্তর্জাতিক যুব সম্মেলনে আমন্ত্রণ জানানো হয়েছিল। সম্মেলনটি একটি ফোরাম প্রদান করেছে যেখানে এখন ইসলামিক কার্যক্রমের ভিত্তি রয়েছে।   দলীয় গঠন  সংগঠনটির প্রতিনিধিদের একটি সাধারণ পরিষদ রয়েছে। ৬ সদস্যের একটি ট্রাস্টি বোর্ড রয়েছে এবং একজন মহাসচিব রয়েছেন। এছাড়াও সংগঠনের কার্যনির্বাহী কমিটি, মহাসচিব, সহকারী মহাসচিব, আর্থিক সচিব এবং প্রতিটা মহাদেশ থেকে একজন আঞ্চলিক প্রতিনিধির সমন্বয়ে দলের পরিচালনা কমিটি গঠন করা হয়।থাম্ব|দলের একটি প্রচারণা অংশের কিছু বই।   IIFSO-এর সাধারণ সম্পাদক   ডঃ আহমেদ তুতুনজি (১৯৬৯ - ১৯৭৩)  ডাঃ হিশাম আলতালিব (১৯৭৩ - ১৯৭৭)  ডঃ এমাদ ইলদীন আব্দুলরহিম (১৯৭৭ - ১৯৮০)  মুস্তফা এল-তাহহান (১৯৮০ - ১৯৮৪)  ডাঃ সাঈদ সাঈদ (১৯৮৪ - ১৯৮৮)  ডাঃ মোস্তফা ওসমান ইসমাইল (১৯৮৮ - ১৯৯২)  সাইয়েদ মুহাম্মদ আবদুল্লাহ তাহির (১৯৯২ - ১৯৯৮)  ডঃ ওমের ফারুক কোরকমাজ (১৯৯৮ - ২০০৬)  ডঃ আবু বাকির আব্দুলফাত্তাহ (২০০৬ - ২০১০)  ডঃ আহমেদ আব্দুলাতি (২০১০ - ২০১৪)  ডঃ খাল্লাদ সোয়াইদ (২০১৪ - ২০১৯)  ডঃ এনেস ইয়ালমান (২০১৯ - ২০২৩)  ড. মোস্তফা ফয়সাল পারভেজ (২০২৩- বর্তমান)   তথ্যসূত্র    বহিঃসংযোগ     অক্সফোর্ড ইসলামিক স্টাডিজ অনলাইনের প্রতিবেদন  বিষয়শ্রেণী:মুসলিম ব্রাদারহুড বিষয়শ্রেণী:ইসলামি প্রকাশনা প্রতিষ্ঠান বিষয়শ্রেণী:আন্তর্জাতিক ধর্মীয় ছাত্র সংগঠন বিষয়শ্রেণী:জার্মানির ধর্মীয় ছাত্র সংগঠন
:রাণীনগর সরকারি পাইলট উচ্চ বিদ্যালয়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () মাধ্যমিক শিক্ষা প্রতিষ্ঠান হওয়ায়, উচ্চ মাধ্যমিক নয়; উল্লেখযোগ্যতার সাধারণ নীতিমালা অনুযায়ী অপসারণযোগ্য। Bayjid Alam   T--C ০৬:০৬, ১৭ অক্টোবর ২০২৫ (ইউটিসি)   সরকারি মাধ্যমিক প্রতিষ্ঠান হিসাবে উল্লেখযোগ্য বিবেচনা করা যেতে পারে। ~ Deloar Akram (আলাপ • অবদান • লগ) ১০:২৪, ১৭ অক্টোবর ২০২৫ (ইউটিসি)   বিদ্যালয়ের বয়স কম নয়, আর তাছাড়া সরকারি মাধ্যমিক বিদ্যালয়ও বটে। Ishtiak Abdullah (আলাপ) ১৫:৪০, ১৭ অক্টোবর ২০২৫ (ইউটিসি)
মহাজন সমাজতান্ত্রিক দল ভারতের তেলেঙ্গানা এবং অন্ধ্রপ্রদেশের একটি রাজনৈতিক দল। দলটি মান্দা কৃষ্ণ মাদিগা ৪ জানুয়ারী ২০১৪-এ প্রতিষ্ঠা করেছিলেন, যিনি এর সভাপতি হন।The New Indian Ezxpress. I Will Empower Weaker Sections, Says Manda দলের পতাকা নীল পটভূমিতে উদীয়মান সূর্য প্রদর্শন করে।AP Times Now. New Party Launched: Mahajan Socialist Party   দলটি ২০১৪ সালের লোকসভা নির্বাচনে এলুরু, পেদ্দাপল্লী এবং রাজামপেটে আসনগুলোতে তিনজন প্রার্থী দাড় করিয়েছিল।CEO Andhra Pradesh. List of contesting candidates - Form 7A - Phase ICEO Andhra Pradesh. List of contesting candidates - Form 7A - Phase II   তথ্যসূত্র   বিষয়শ্রেণী:ভারতের সমাজতান্ত্রিক দল বিষয়শ্রেণী:অন্ধ্রপ্রদেশের রাজনৈতিক দল বিষয়শ্রেণী:তেলেঙ্গানার রাজনৈতিক দল বিষয়শ্রেণী:২০১৪-এ প্রতিষ্ঠিত রাজনৈতিক দল বিষয়শ্রেণী:২০১৪-এ তেলেঙ্গানায় প্রতিষ্ঠিত
হান্নাহ চ্যাপলিন (ইংরেজি: Hannah Chaplin; জন্মনাম: হান্নাহ হ্যারিয়েট পেডলিংহাম হিল, মঞ্চনাম: লিলি হার্লি; ৬ আগস্ট, ১৯৬৫ – ২৮ আগস্ট, ১৯২৮) ছিলেন একজন ইংরেজ অভিনেত্রী, গায়িকা ও নৃত্যশিল্পী। তিনি ১৬ বছর বয়স থেকে ব্রিটিশ গীতিমঞ্চে পরিবেশনা করতেন। তিনি ইংরেজ গীতিমঞ্চের গায়ক চার্লস চ্যাপলিন সিনিয়রের স্ত্রী এবং খ্যাতনামা ইংরেজ অভিনেতা ও চলচ্চিত্র নির্মাতা চার্লি চ্যাপলিন ও তার দুই সৎ ভাই - অভিনেতা সিডনি চ্যাপলিন ও চলচ্চিত্র পরিচালক হুইলার ড্রাইডেনের মাতা। তার মানসিক অসুস্থতার কারণে তিনি ১৮৯০ এর দশকের মাঝামাঝি সময় থেকে আর অভিনয় চালিয়ে যেতে পারেন নি। এখনকার সময়ে ধারণা করা হয় তার মানসিক অসুস্থতার কারণ ছিল সিফিলিস। ১৯২১ সালে তিনি তার পুত্র চার্লির কাছে ক্যালিফোর্নিয়ায় চলে যান। ১৯২৮ সালের আগস্টে মৃত্যুর পূর্ব পর্যন্ত সেখানে সান ফার্নান্দো ভ্যালিতে একটি বাড়িতে তার শুশ্রূষা চলে।  জীবনী প্রারম্ভিক জীবন হান্নাহ হ্যারিয়েট পেডলিংহাম হিল ১৮৬৫ সালের ৬ আগস্ট লন্ডনের ওয়ালওর্থ জেলার ১১ ক্যামডেন স্ট্রিটে জন্মগ্রহণ করেন। তার পিতা চার্লস ফ্রেডেরিক হিল ছিলেন একজন মুচি। তিনি আইরিশ বংশোদ্ভূত ছিলেন। হান্নাহর মা ম্যারি অ্যান হজেস ছিলেন একজন ব্যবসায়ীর কেরানির কন্যা। হজেসের পূর্বে একজন স্বাক্ষর রচয়িতার সাথে বিয়ে হয়েছিল, কিন্তু তিনি একটি দুর্ঘটনায় মারা যান।  অভিনয় জীবন ১৬ বছর বয়সে হান্নাহ অভিনেত্রী হিসেবে তার ভাগ্য পরিবর্তন করতে বাড়ি ছেড়ে চলে যান। সে সময়ের অন্যতম সফল নারী অভিনেত্রী লিলি ল্যাংট্রি ছিলেন তার অনুপ্রেরণা এবং তার নামানুসারে তিনি তার মঞ্চনাম রাখেন লিলি হার্লি। তিনি গীতিমঞ্চে অভিনেত্রী ও গায়িকা হিসেবে কাজ করতেন। ১৮৮০ এর দশকে শেমাস ওব্রায়ান নামে একটি আইরিশ স্কেচে অভিনয় করতে গিয়ে তিনি তার মঞ্চ সহ-পরিবেশক চার্লস চ্যাপলিনের সুন্দর চেহারা ও অভিব্যক্তি দেখে তার প্রেমে পড়েন। এই সময়ে তার মায়ের চিত্র বর্ণনা করতে গিয়ে চার্লি চ্যাপলিন লিখেন যে তিনি দেখতে "স্বর্গের অপ্সরী"র মত ছিলেন। তিনি আরও বলেন যে তার মা "খুবই সুন্দরী ও আকর্ষনীয় ছিলেন এবং তার রূপে মুগ্ধ হওয়ার মত জাদু ছিল"।  শেষ জীবন শেষ জীবনে তার সন্তানের নিশ্চিত করেন যে ক্যালিফোর্নিয়ার সান ফার্নান্দো ভ্যালির নতুন বাড়িতে হান্নাহ ২৪ ঘণ্টা যত্নের মধ্যে রয়েছেন। সাত বছর পর, ১৯২৮ সালের ২৮ আগস্ট তিনি ক্যালিফোর্নিয়ার গ্লেনডেলে এক হাসপাতালে মৃত্যুবরণ করেন। মৃতুকালে চার্লি তার পাশে ছিলেন। তাকে হলিউড ফরেভার সিমেট্রিতে সমাহিত করা হয়।  জনপ্রিয় সংস্কৃতিতে রিচার্ড অ্যাটেনব্রো পরিচালিত ১৯৯২ সালের চার্লির জীবনীমূলক চলচ্চিত্র চ্যাপলিন-এ তার নাতনী জেরাল্ডিন চ্যাপলিন তার ভূমিকায় অভিনয় করেন। জেরাল্ডিন তার অভিনয়ের জন্য শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  তথ্যসূত্র  বহিঃসংযোগ    বিষয়শ্রেণী:১৮৬৫-এ জন্ম বিষয়শ্রেণী:১৯২৮-এ মৃত্যু বিষয়শ্রেণী:ওয়ালওর্থের ব্যক্তি বিষয়শ্রেণী:চ্যাপলিন পরিবার বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:সিফিলিসে মৃত্যু বিষয়শ্রেণী:ব্রিটিশ গায়িকা বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:ইংরেজ গানলেখক বিষয়শ্রেণী:২০শ শতাব্দীর ইংরেজ নারী বিষয়শ্রেণী:২০শ শতাব্দীর ইংরেজ ব্যক্তি বিষয়শ্রেণী:ইংরেজ নারী পতিতা বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ভিক্টোরীয় যুগের নারী বিষয়শ্রেণী:হলিউড ফরএভার সমাধিস্থলে সমাধিস্থ বিষয়শ্রেণী:২০শ শতাব্দীর ইংরেজ অভিনেত্রী
আতা ইবনে আবি রাবা (আরবি: عطاء بن أبي رباح) ছিলেন একজন বিশিষ্ট মুসলিম আইনবিদ এবং হাদিস বর্ণনাকারী, তিনি সপ্তম এবং অষ্টম শতাব্দীতে মক্কার মুফতি হিসেবে দায়িত্ব পালন করেছিলেন।   প্রথম জীবন  আতা ইয়েমেনের মুওয়াল্লাদি এল-জানাদ শহরে জন্মগ্রহণ করেন। যদিও প্রাথমিক জীবনী সূত্রে তার জন্মের সঠিক বছর সম্পর্কে মতভেদ রয়েছে তবে এটি সাধারণত গৃহীত হয় যে তিনি উসমান ইবনে আফফানের রাজত্বের শুরুতে আনুমানিক ২৫ হিজরি বা ৬৪৬ খ্রিস্টাব্দে জন্মগ্রহণ করেন। তার মা ছিলেন একজন নুবিয়ান ঝুড়ি বয়নকারী এবং বাবা ছিলেন আসলাম নামে একজন কালো মানুষ; তাকে কালো চামড়ার এবং চ্যাপ্টা নাকযুক্ত হিসাবে বর্ণনা করা হয়। তিনি পঙ্গু ছিলেন এবং খুড়িয়ে চলতেন। যখন তিনি একটি সুস্থ চোখ নিয়ে জন্মগ্রহণ করেছিলেন পরবর্তীতে তিনি সম্পূর্ণ অন্ধত্ববরণ করেন।   পণ্ডিত জীবন  আতা মক্কায় কুরাইশ বংশের আবু খুথাইম আল-ফিহরির একজন মাওলা (আশ্রিত ব্যক্তি) হিসাবে বড় হন, সেখানে তিনি ফিকহ বিষয়ে তার দক্ষতার জন্য বিখ্যাত হওয়ার আগে কুরআন শিক্ষক হিসাবে কাজ করেন। পরে উমাইয়ারা তাকে শহরের মুফতি নিযুক্ত করেন এবং গ্রেট মসজিদে শিক্ষা দান করেন, সেখানে তিনি তার জীবনের শেষ বছর পর্যন্ত বসবাস করেন। আতা মক্কায় অবস্থানকালে ইবনে আব্বাস, আবু হুরাইরাহ এবং জাবের ইবনে আবদুল্লাহ সহ মুহাম্মাদ (সা.) এর বেশ কয়েকজন সাহাবীর সাথে সাক্ষাত করেন এবং হাদীস বর্ণনা করেন। তাঁর সবচেয়ে বিশিষ্ট ছাত্র ছিলেন ইবনে জুরাইজ এবং কায়েস ইবনে সাদ। ৯৩ হিজরি/৭১১ খ্রিস্টাব্দে হাজ্জাজ বিন ইউসুফের নির্দেশে তাকে মুরজিয়া সন্দেহে বন্দী করা হয়, তবে পরে তাকে মুক্তি দেওয়া হয়। জীবনী সূত্রকাররা মৃত্যু সাল সম্পর্কে একমত নন, তবে সম্ভবত তিনি ১১৫ হিজরি বা ৭৩৫ খ্রিস্টাব্দে মারা যান।   ব্যক্তিগত জীবন  আতা ইবনে আবি রাবার ইয়াকুব নামে একটি সন্তান ছিল।   উত্তরাধিকার    তাকওয়া  জীবনীকারদের মতে আতা একজন ধার্মিক ও সৎ মানুষ ছিলেন। তিনি শুধুমাত্র সাধারণ পোশাক পরতেন, তিনি সত্তর বারের বেশি হজ্জ করেছেন এবং বার্ধক্যে উপনীত সত্ত্বেও নড়াচড়া না করে সালাতে আল-বাকারার ২০০টি আয়াত পাঠ করতে সক্ষম হয়েছেন বলে জানা যায়।   হাদিস  ইয়াহিয়া ইবনে সাইদ আল-কাত্তানির মতো প্রারম্ভিক হাদিস বিশারদগণ আতার মুরসাল আকারে বর্ণনা করা হাদীসের সমালোচনা করেছিলেন, সন্দেহ করেছিলেন যে তিনি হয়তো তাদলিস এ জড়িত ছিলেন এবং উল্লেখ করেছেন যে তার বুদ্ধিবৃত্তিক ক্ষমতা তার জীবনের শেষ দিকে হ্রাস পেয়েছে। যাইহোক, তিনি সাধারণত একজন নির্ভরযোগ্য বর্ণনাকারী হিসাবে বিবেচিত হন এবং পরবর্তীতে আহমদ ইবনে হাম্বলের মতো হাদীস সমালোচক তাকে তাদলিস থেকে অব্যাহতি দেন। তার ছেলে ইয়াকুব এবং ইবনে জুরাইজ সহ আতার অনেক ছাত্র তার কাছ থেকে লিখিত আকারে হাদীস বর্ণনা করেছেন।   মুসান্নাফ আবদুর রাজ্জাক  আবদুর রাজ্জাকের মুসান্নাফে আতাকে প্রায়শই ইবনে জুরাইজের একজন কর্তৃপক্ষ হিসেবে উল্লেখ করা হয়। হ্যারাল্ড মৎজকি এর নির্বাচিত ৩,৮১০টি বর্ণনার একটি নমুনাতে ইবনে জুরাইজের ৩৯% আতা থেকে সংযোজিত। আতা এইসব বর্ণনার মাত্র ২০% তে একটি রেওয়ায়েত বর্ণনা করেছেন, বাকি ৮০% তার নিজ বুদ্ধিদীপ্ত। তার বর্ণনায় তিনি ১৫% মুহাম্মদ (সা.) এর সাহাবী, ১০% কুরআনের আয়াত এবং ৫% মুহাম্মদ (সা.) হাদীস থেকে উদ্ধৃত করেছেন। মৎজকির মতে ইবনে জুরাইজ আতার বর্ণনা বিশ্বস্ততার সাথে পুনরুত্পাদন করার চেষ্টা করেছেন এবং সংকলনে বানোয়াট লক্ষণের অভাব ছিল।   তথ্যসূত্র   বিষয়শ্রেণী:তাবেয়ী বিষয়শ্রেণী:হাদিস বর্ণনাকারী তাবেয়ী বিষয়শ্রেণী:৬৫০-এর দশকে জন্ম বিষয়শ্রেণী:৭৩০-এর দশকে মৃত্যু বিষয়শ্রেণী:৭ম শতাব্দীর ইসলামের মুসলিম পণ্ডিত বিষয়শ্রেণী:৭ম শতাব্দীর মুসলিম
আনিখা সুরেন্দ্রন, আনিখা নামেও পরিচিত, একজন ভারতীয় অভিনেত্রী, যিনি মূলত মালয়ালম চলচ্চিত্র শিল্পে অভিনয়ের জন্য পরিচিত। তার অভিনীত প্রথম চলচ্চিত্রটি ছিল ছোট্টা মুম্বই। তবে পেশাগতভাবে তিনি অভিনয়ে আত্মপ্রকাশ করেছিলেন মালয়ালম চলচ্চিত্র কদা থুদারুন্নু (২০১০)-এর মাধ্যমে। পাশাপাশি অজিত কুমারের সাথে তামিল চলচ্চিত্র ইয়েন্নাই অরিন্দল (২০১৫) এবং বিশ্বাসম (২০১৯)-এর জন্যেও জনপ্রিয়তা অর্জন করেছিলেন। বর্তমানে তিনি এমএক্স প্লেয়ার প্রযোজিত কুইন চলচ্চিত্রে রম্যা কৃষ্ণন, ইন্দ্রজিৎ, মিনা সাইমনের সাথে শিশু শিল্পী হিসাবে অভিনয় করছেন। তিনি ২০১৩ সালে ৫ সুন্দরীকাল চলচ্চিত্রে সেতুলক্ষ্মীর ভূমিকায় অভিনয়ের জন্য শ্রেষ্ঠ শিশু শিল্পী বিভাগে কেরল রাজ্য চলচ্চিত্র পুরস্কার অর্জন করেছিলেন।   চলচ্চিত্রের তালিকা   বছর  শিরোনাম  ভূমিকা  ভাষা  মন্তব্য  ২০০৭  ছোট্টা মুম্বই  আনিকা  মালয়ালম  ২০১০  কদা থুদারুন্নু  লায়া  মালয়ালম  শিশু শিল্পী হিসাবে অভিষেক  ফোর ফ্রেন্ডস  দেবুত্তি  মালয়ালম  ২০১১  রেস  আচু  মালয়ালম  ২০১২  বাভুত্তিউদে নমথিল  শেঠু'র মেয়ে  মালায়ালম  ২০১৩  ৫ সুন্দরীকাল  সেতুলক্ষ্মী  মালয়ালম  নীলাক্ষম পাচাকদাল চুভান্না ভূমি  ওয়াফামল  মালয়ালম  ২০১৪  নয়না  নয়না মালয়ালম  ওন্নুম মিন্ডাথে  কুঞ্চি  মালায়ালম  ২০১৫  ইয়েন্নাই অরিন্দল  ইশা  তামিল  ভাস্কর দ্য রাস্কেল  শিবানী  মালয়ালম  নানুম রাউডিধন  কিশোরী কাদম্বরী  তামিল  ২০১৬  মিরুথান  বিদ্যা  তামিল  ২০১৭  দ্য গ্রেট ফাদার  সারা ডেভিড  মালয়ালম  ২০১৮  জনি জনি ইয়েস পাপা  নন্দনা  মালায়ালম  ২০১৯  বিশ্বসাম  শ্বেতা  তামিল  কুইন  (স্কুল) শক্তি শেশেদ্রী  তামিল  ওয়েব ধারাবাহিক  ২০২২ মামনিথান  আনিখা তামিল  নির্মাণাধীন    স্বল্পদৈর্ঘ্য চলচ্চিত্র ও বিজ্ঞাপন    ২০১২ - অমরান্থ (মালয়ালম) - সূর্য টিভি  ২০১৮ - এমএমএ (তামিল) - আম্মু চরিত্রে  ২০১৮ - কালার্স অব লাইট  ২০১৯ - শক্তি মশলা (বিজ্ঞাপন) - জ্যোতিকা'র সাথে   পুরস্কার    ২০তম এশিয়ানেট চলচ্চিত্র পুরস্কার ২০১৮ - শ্রেষ্ঠ শিশু শিল্পী  ভায়ালার পুরস্কার ২০১৭ - শ্রেষ্ঠ শিশু অভিনেত্রী  ১১তম রামু কারিয়াত পুরস্কার ২০১৫ - শ্রেষ্ঠ শিশু অভিনেত্রী  ২০১৩ কেরল রাজ্য চলচ্চিত্র পুরস্কার - শ্রেষ্ঠ শিশু শিল্পী  ১৩তম এশিয়ানেট চলচ্চিত্র পুরস্কার ২০১০ - শ্রেষ্ঠ শিশু শিল্পী (নারী)   তথ্যসূত্র    বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কেরলের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী
অভয়পাড়া বাংলাদেশের পূর্ব-মধ্যাঞ্চলের একটি গ্রাম। এটি চাঁদপুর জেলার কচুয়া উপজেলার ৩ নং বিতারা ইউনিয়নে অবস্থিত। বিতারা ইউনিয়নের একটি অন্যতম গ্রাম অভয়পাড়া। এখানে সরকারি প্রাথমিক বিদ্যালয়, একটি গ্রন্থাগার ও তথ্য কেন্দ্র, কয়েকটি সামাজিক সংগঠন আছে। খিরাই নদী গ্রামের দক্ষিণে প্রবাহিত। বিখ্যাত ঘুঘ্রা বিলটি গ্রামের উত্তরে। পূর্বে শংকরপুর এবং পশ্চিমে বিতারা।   শিক্ষা প্রতিষ্ঠান   অভয়পাড়া সরকারি প্রাথমিক বিদ্যালয়   গ্রন্থাগার   অভয়পাড়া গ্রন্থাগার ও তথ্যকেন্দ্র   মসজিদ  অভয়পাড়া গ্রামে জামে মসজিদ রয়েছে ৬টি।   অভয়পাড়া পুরাতন জামে মসজিদ  অভয়পাড়া বাইতুন নূর জামে মসজিদ  অভয়পাড়া পাঠান বাড়ি জামে মসজিদ  অভয়পাড়া মাস্টার বাড়ি জামে মসজিদ  অভয়পাড়া বাইতুল আমান জামে মসজিদ  অভয়পাড়া নূরু হাজী বাড়ি জামে মসজিদ   হাট বাজার   অভয়পাড়া বাজার  অভয়পাড়া মোড় (রাজ্জাক মোড়)   জনপ্রতিনিধি   ইসহাক সিকদার (চেয়ারম্যান-৩নং বিতারা ইউনিয়ন)  মোহাম্মদ শাহজাহান (সম্ভাব্য চেয়ারম্যান পদপ্রার্থী-৩নং বিতারা ইউনিয়ন)   যোগাযোগ ব্যবস্থা   গৌরীপুর - সাচার থেকে সিএনজি ও রিক্সা যোগে বিতারা হয়ে অভয়পাড়া  কুটুম্বপুর - নবাবপুর থেকে সিএনজি ও রিক্সা যোগে বাইছারা হয়ে অভয়পাড়া  চাঁদপুর - কচুয়া থেকে সিএনজি ও রিক্সা যোগে বিতারা হয়ে অভয়পাড়া   তথ্যসূত্র   বিষয়শ্রেণী:চাঁদপুর জেলার গ্রাম বিষয়শ্রেণী:চট্টগ্রাম বিভাগের গ্রাম
থাম্ব|260x260পিক্সেল|সাধারণ বাড়িতে তৈরি গোমগুশ গোমগুশ হল একটি ঐতিহ্যবাহী আর্মেনীয় ব্যাঙ্কুয়েট স্টু, যা ডঝাশ (Ճաշ) এর মতো তবে এতে অতিরিক্ত উপাদান থাকে। গোমগুশ প্রায়ই উদযাপন, যেমন বিয়ে এবং ব্যাঙ্কুয়েটগুলিতে পরিবেশন করা হয়। গোমগুশ একটি ঝোলযুক্ত স্টু, যাতে বিভিন্ন ধরনের মাংস এবং ডাল, কয়েকটি সবজি এবং মসলা থাকে। গোমগুশ সাধারণত টোনিরে রান্না করা হয়।  গোমগুশের উপাদানগুলির মধ্যে থাকতে পারে গ্রীষ্মকালীন কুমড়ো, সবুজ শিম, মটর, টমেটোর সস, ড্রাই প্রুন, রসুন, পুদিনা, ছোলা, সেভান ট্রাউট, কুমড়া, দই, মরিচের পেস্ট এবং ডিল। আয়ন্তেব এ, গোমগুশে ড্রাই পুদিনা, টমেটো এবং লেবুর রস প্রচুর পরিমাণে ব্যবহার করা হতে পারে। প্রায়ই, যখন এটি টোনির বা ক্যালড্রনে রান্না করা হয়, একই পাত্রে শত শত স্টু রান্না করা হয়, যা ধোয়া হয় না, ফলে স্বাদ আরও জটিল হয়ে ওঠে।   আরও দেখুন    স্ট্যুগুলির তালিকা  আর্মেনীয় রন্ধনশৈলী  এটচ   রেফারেন্স    আর্মেনিয়ান খাবারঃ বাস্তব, কল্পকাহিনী ও লোককাহিনী-ইরিনা পেট্রোসিয়ান, ডেভিড আন্ডারউড  বিষয়শ্রেণী:আর্মেনীয় রন্ধনশৈলী বিষয়শ্রেণী:স্ট্যু বিষয়শ্রেণী:খাদ্য
অ্যাড্রিয়েন ব্রডি (ইংরেজি: Adrien Brody; জন্ম: ১৪ই এপ্রিল, ১৯৭৩) হলেন একজন মার্কিন অভিনেতা ও প্রযোজক। তিনি রোমান পোলান্‌স্কি পরিচালিত দ্য পিয়ানিস্ট চলচ্চিত্রে অভিনয়ের মধ্য দিয়ে বিশ্বব্যাপী পরিচিত ও সমাদৃত হন এবং মাত্র ২৯ বছর বয়সে শ্রেষ্ঠ অভিনেতার জন্য একাডেমি পুরস্কার জিতে এই বিভাগে সর্বকনিষ্ঠ বিজয়ী হয়ে ওঠেন। এছাড়া তিনি একমাত্র মার্কিন অভিনেতা যিনি শ্রেষ্ঠ অভিনেতা বিভাগে সেজার পুরস্কার লাভ করেছেন।  ব্রডি অভিনীত অন্যান্য সফল চলচ্চিত্রগুলো হল দ্য থিন রেড লাইন (১৯৯৮), দ্য ভিলেজ (২০০৪), কিং কং, এবং প্রিডেটরস (২০১০)। তিনি পরিচালক ওয়েস অ্যান্ডারসনের পরিচালনায় একাধিক চলচ্চিত্রে অভিনয় করেছেন, যার মধ্যে রয়েছে দ্য দার্জিলিং লিমিটেড (২০০৭), ফ্যানট্যাস্টিক মিস্টার ফক্স (২০০৯) এবং দ্য গ্র্যান্ড বুদাপেস্ট হোটেল (২০১৪)। ২০১৭ সালে তিনি বিবিসির ঐতিহাসিক নাট্যধর্মী পিকি ব্লিন্ডারস ধারাবাহিকের চতুর্থ মৌসুমে অভিনয় করেন।   প্রাথমিক জীবন  ব্রডি ১৯৭৩ সালের ১৪ই এপ্রিল নিউ ইয়র্কের কুইন্সের উডহ্যাভেনে জন্মগ্রহণ করেন। তার পিতা এলিয়ট ব্রডি ছিলেন একজন ইতিহাসের অধ্যাপক ও চিত্রশিল্পী এবং মাতা সিলিভিয়া প্ল্যাচি একজন চিত্রগ্রাহক। ব্রডির বাবা পোলীয় ইহুদি বংশোদ্ভূত এবং মাতা হাঙ্গেরির বুদাপেস্টে জন্মগ্রহণ করা ক্যাথলিক ধর্মাবলম্বী। তার মাতামহ ছিলেন হাঙ্গেরীয় ক্যাথলিক এবং মাতামহী ছিলেন চেক ইহুদি ধর্মাবলম্বী। ব্রডি বাল্যকাল থেকেই ইহুদি বা ক্যাথলিক কোন ধর্মের সাথেই সম্পৃক্ত ছিলেন না।  শৈশবে ব্রডি শিশুদের জন্মদিনের পার্টিতে জাদু প্রদর্শন করতেন, যার নাম ছিল "দি অ্যামেজিং অ্যাড্রিয়েন"। তিনি আইএস ২২৭ লুই আর্মস্ট্রং মিডল স্কুল এবং নিউ ইয়র্কের ফিওরেলো এইচ. লাগার্দিয়া হাই স্কুল অব মিউজিক অ্যান্ড আর্ট অ্যান্ড পারফরমিং আর্টসে পড়াশুনা করেন। তার পিতামাতা তাকে খারাপ ছেলেদের সাথে মেলামেশা থেকে বিরত রাখতে অভিনয়ের ক্লাসে ভর্তি করিয়ে দেন। তিনি আপস্টেট নিউ ইয়র্কের অ্যাডিরনড্যাকসে লং লেক ক্যাম্পে গ্রীষ্মকালীন ক্যাম্পেইনে ভর্তি হন। ব্রডি স্টনি ব্রুক বিশ্ববিদ্যালয়ে কিছুদিন পড়াশুনার পর কুইন্স কলেজে চলে যান।   চলচ্চিত্র তালিকা   বছর চলচ্চিত্র ভূমিকা পরিচালক টীকা  ১৯৯৮ দ্য থিন রেড লাইন জেওফ্রি ফায়ার ২০০২ দ্য পিয়ানিস্ট ভ্লাদিস্লাভ স্পিলমান রোমান পোলান্‌স্কি ২০০৪ দ্য ভিলেজ নোয়াহ পার্সি ২০০৫ কিং কং জ্যাক ড্রিসকল ২০০৭ দ্য দার্জিলিং লিমিটেড (২০০৭) পিটার হুইটম্যান ওয়েস অ্যান্ডারসন ২০০৯ ফ্যানট্যাস্টিক মিস্টার ফক্স রিকিটি ২০১০ প্রিডেটরস রয়েস ২০১১ মিডনাইট ইন প্যারিস সালভাদোর দালি উডি অ্যালেন ২০১৪ দ্য গ্র্যান্ড বুদাপেস্ট হোটেল দিমিত্রি দেসগভ ওয়েস অ্যান্ডারসন   তথ্যসূত্র    বহিঃসংযোগ          বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:চেক ইহুদি বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেতা বিষয়শ্রেণী:পোলীয়-ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন ইহুদি অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন শিশু অভিনেতা বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে সেজার পুরস্কার বিজয়ী বিষয়শ্রেণী:হাঙ্গেরীয় বংশোদ্ভূত মার্কিন ব্যক্তি বিষয়শ্রেণী:ইংল্যান্ডে মার্কিন প্রবাসী বিষয়শ্রেণী:মার্কিন ভিডিও গেম অভিনেতা বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি বিষয়শ্রেণী:অডিওবই পাঠক বিষয়শ্রেণী:আমেরিকান একাডেমি অব ড্রামাটিক আর্টসের প্রাক্তন শিক্ষার্থী বিষয়শ্রেণী:মার্কিন প্রবাসী অভিনেতা
--[==[ To inspect the content of this data module, use Special:ExpandTemplates and enter the following input text:     To inspect the content of this data module when editing, enter the following into the Debug console:   local util = require("Module:Road data/util")   print(util.arrayToString(p)) To inspect a particular route type, change `p` above to include the route type, e.g., `p.I` and `p["US-Hist"]`. ]==]  -- Nepal local NPL = {}  local util = require("Module:Road data/util")  NPL.H = { 	shield = { 		hook = "padroute", 		paddedLength = 2, 		default = "NPL H%paddedRoute%.svg" 	}, 	link   = { 		arg = "route", 		["01"] = "Mahendra Highway", 		["02"] = "Tribhuvan Highway", 		["03"] = "Araniko Highway", 		["04"] = "Prithvi Highway", 		["05"] = "Madan Ashrit Highway", 		["06"] = "B.P. Koirala Highway", 		["07"] = "Mechi Highway", 		["08"] = "Koshi Highway", 		["09"] = "Sagarmatha Highway", 		["10"] = "Siddhartha Highway", 		["11"] = "Rapti Highway", 		["12"] = "Ratna Highway", 		["13"] = "Karnali Highway", 		["14"] = "Mahakali Highway", 		["15"] = "Seti Highway", 		["16"] = "Ring Road (Kathmandu)", 		["17"] = "Postal Highway", 		["18"] = "Pushpalal_(Mid_Hill)_Highway", 		["19"] = "Shabha-Bramhadev Highway", 		["20"] = "Kathmandu-Terai Fast Track", 		["21"] = "Kathmandu Outer Ringroad" 	}, 	abbr = "H%route%", 	color = "primary-white", 	translation = { 		arg = "route", 		["01"] = "महेन्द्र राजमार्ग", 		["02"] = "त्रिभूवन राजपथ", 		["03"] = "अरनिको राजमार्ग", 		["04"] = "पृथ्वी राजमार्ग", 		["06"] = "बीपी राजमार्ग", 		["07"] = "मेची राजमार्ग", 		["08"] = "कोशी राजमार्ग", 		["09"] = "सगरमाथा राजमार्ग", 		["10"] = "सिद्धार्थ राजमार्ग", 		["11"] = "राप्ती राजमार्ग", 		["12"] = "रत्न राजमार्ग", 		["13"] = "कर्णाली राजमार्ग", 		["14"] = "महाकाली राजमार्ग", 		["15"] = "सेती राजमार्ग", 		["16"] = "काठमाडौं चक्रपथ", 		["17"] = "हुलाकी राजमार्ग", 		["18"] = "पुष्पलाल लोकमार्ग" 	}, 	lang = "ne", 	maint = "MoPIT (Department of Roads)" }  NPL.F = { 	shield = { 		hook = "padroute", 		paddedLength = 3, 		default = "NPL F%paddedRoute%.svg" 	}, 	link = "", 	abbr = "F%route%" }           return NPL